La declaració dels tributs que gestiona l'Agència Tributària de Catalunya es fa utilitzant els models d'autoliquidació disponibles per a cada tribut.
Pràcticament totes les autoliquidacions es poden pagar i presentar telemàticament, a través de diversos sistemes (formulari electrònic, programa d'ajuda o tributació telemàtica específica).
La tramitació telemàtica de les autoliquidacions requereix identificació digital.
Únicament les autoliquidacions dels models 940 i 950 (impost de les estades en establiments turístics) i 620 (transmissió de vehicles usats), disposen de formularis que no requereixen identificació digital i el pagament s'efectua amb targeta bancària
Dins l'apartat Tributs trobareu tota la informació sobre la tramitació específica relacionada amb cada tribut.
Dins l'apartat Gestions trobareu la informació relativa a altres gestions tributàries i com es tramiten.
La tramitacó telemàtica del pagament de deutes i liquidacions, si es fa amb targeta bancària, no requereix identificació digital.
Podeu consultar els les autoliquidacions i altres gestions tributàries que es poden tramitar telemàticament a la seu electrònica de l'Agència Tributària de Catalunya.
En el cas de gestions no disponibles telemàticament es pot utilitzar el formulari genèric per fer el tràmit a través del registre electrònic de l'Agència Tributària de Catalunya.
La presentació de determinades autoliquidacions a través de mitjans electrònics de determinades autoliquidacions tindrà caràcter obligatori per a determinats obligats tributaris, tal com estableix 'Ordre VEH/85/2017, d'11 de maig, per la qual s'estableix l'obligació de l'ús dels mitjans electrònics en les presentacions i pagament de diverses autoliquidacions per a determinats obligats tributaris (DOGC 7370 de 16.05.207).
- les entitats sense personalitat jurídica;
- les persones que representin un contribuent que estigui obligat a la presentació i pagament electrònic;
- els intermediaris fiscals que presentin autoliquidacions per compte d'altri o de tercers,
- i les persones o entitats que, d'acord amb el que preveu l'article 92 de la Llei 58/2003, de 17 de desembre, general tributària, tinguin la condició de col·laboradors socials en l'aplicació dels tributs i compleixin els requisits i les condicions que estableixi la normativa vigent.
S'han de presentar telemàticament de manera obligatòria les autoliquidacions següents:
a) impost sobre transmissions patrimonials i actes jurídics documentats (models 600 i 620);
b) impost sobre successions i donacions (models 660 i 650, 651, 652 i 653);
c) impost sobre les estades en establiments turístics (models 940 i 950),
i d) tributació sobre el joc (models 040, 042, 043, 044, 045 i 046).
Queden exonerades de la presentació per mitjans electrònics aquelles declaracions que no es puguin realitzar amb els mitjans tecnològics o programes d'ajuda que l'Agència Tributària de Catalunya posi a disposició dels contribuents.
Podeu consultar tota la informació sobre els requeriments informàtics a l'apartat:
Per identificar-vos digitalment, podeu utilitzar qualsevol dels sistemes reconeguts per Consorci d'Administració Oberta de Catalunya (AOC).
Les persones físiques poden utilitzar l'idCAT Mòbil, un sistema d'identificació basat en l'ús de contrasenyes d'un sol ús que s'envien per SMS al telèfon mòbil.
Podeu consultar més informació sobre els certificats autoritzats, i aspectes relacionats, a l'apartat:
Consulteu la relació d'entitats financeres col·laboradores en la funció recaptatòria, tant en pagaments telemàtics com presencials:
Quan una tramitació requereix certificat digital, i el presentador (que és titular del certificat) no coincideix amb subjecte passiu de la declaració, cal que el presentador signi una declaració responsable que l'autoritzi a fer el tràmit (funcionalitat disponible des del 10 d'abril de 2017).
A més, els professionals que vulguin presentar declaracions telemàtiques en nom de terceres persones poden signar l'adhesió a un dels acords de col·laboració social que l'Agència Tributària de Catalunya té amb diferents col·lectius professionals amb aquesta finalitat.
Sí, l'Agència Tributària de Catalunya posa a disposició de les persones contribuents un servei de cita prèvia per ajudar a confeccionar determinades d'autoliquidacions.